Document ID: 32009R0102

UREDBA KOMISIJE (ES) št. 102/2009
z dne 3. februarja 2009
o trajnem dovoljenju za krmni dodatek
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) in zlasti členov 3 in 9d(1) Direktive,
ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
ob upoštevanju naslednjega:
(1)
Uredba (ES) št. 1831/2003 določa izdajo dovoljenj za dodatke za uporabo v prehrani živali.
(2)
Člen 25 Uredbe (ES) št. 1831/2003 določa prehodne ukrepe za zahtevke za dovoljenja za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
(3)
Zahtevek za dovoljenje za dodatek iz Priloge k tej uredbi je bil predložen pred datumom uporabe Uredbe (ES) št. 1831/2003.
(4)
Začetne pripombe na naveden zahtevek so bile v skladu s členom 4(4) Direktive 70/524/EGS poslane Komisiji pred datumom začetka uporabe Uredbe (ES) št. 1831/2003. Navedeni zahtevek se torej še naprej obravnava v skladu s členom 4 Direktive 70/524/EGS.
(5)
Z Uredbo Komisije (ES) št. 358/2005 (3) je bila začasno dovoljena uporaba pripravka mikroorganizma Enterococcus faecium NCIMB 10415 za pujske. Z Uredbo Komisije (ES) št. 1288/2004 (4) je bila dovoljena uporaba pripravka brez časovne omejitve za teleta, z Uredbo Komisije (ES) št. 943/2005 (5) za piščance za pitanje in prašiče za pitanje, z Uredbo Komisije (ES) št. 1200/2005 (6) za svinje, z Uredbo Komisije (ES) št. 252/2006 (7) pa za pujske.
(6)
Predloženi so bili novi podatki v podporo zahtevku za dovoljenje brez časovne omejitve za navedeni pripravek mikroorganizma za pse in mačke.
(7)
Ocena kaže, da so pogoji iz člena 3a Direktive 70/524/EGS za tako dovoljenje izpolnjeni. Zato je treba dovoliti uporabo navedenega pripravka mikroorganizma, kakor je opredeljen v Prilogi k tej uredbi, brez časovne omejitve.
(8)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Pripravek, ki spada v skupino „Mikroorganizmi“, kakor je opredeljeno v Prilogi, se dovoli brez časovne omejitve kot dodatek v prehrani živali pod pogoji iz navedene priloge.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. februarja 2009

Labels: 0
16
17
6